Katharine Kerr

Katharine Kerr (født 1944) er en amerikansk forfatter fra Cleveland i Ohio. Kerr skriver litteratur innenfor sjangeren science fiction og fantasy. Hun er mest kjent for bokserien Legenden om Deverry. 

 Biografi 
Katharine Kerr ble født Katharine Nancy Brahim i Cleveland, Ohio. Hun har selv fortalt at familien føler seg mer «britisk» enn amerikansk. Hun begrunner sin manglende evne til å stave riktig med at hun utelukkende har lært å lese fra britiske bøker i et amerikansk system. Da hun fortsatt var skolepike, flyttet familien til Santa Barbara i California. I 1969 flyttet hun til San Francisco Bay Area, før hun flyttet igjen til San Francisco alene. 

Kerr studerte en stund ved Stanford University, men droppet ut på midten av sekstitallet. Hun har jobbet i noen lavtlønnsjobber, blant annet på postkontor. I 1973 møtte hun Howard Kerr, en gammel venn fra videregående skole. De giftet seg samme år. I 1979 fikk hun for første gang et fantasy-rollespill i gave fra en venn. Gaven førte til en fascinasjon for fantasysjangeren, som etterhvert fikk henne til å skrive artikler for spillmagasiner. Hun var lenge redaktør i Dragon magazine og bidro til å lage spillmodeller for både TSR, Inc. og Chaosium. Hun er medforfatter av eventyret "Legacy of Blood for Dungeons & Dragons". Kerr bruker nå tiden sin mest mulig på skjønnlitteratur, og er spesielt kjent for sine romaner om det fiktive landet Deverry.Katharine Kerr's Home Page - Biography. . Retrieved on 2013-07-30.

 Bibliografi 
 Daggerspell (1986)

Legenden om Deverry:
 Sølvdolkens Skygge (1997)
 Dragens Skygge 1 og 2 (1998)
 Morgengryets Skygge (2000)

 Referanser 

 Eksterne lenker 
 Katharine Kerrs offisielle side 
 Katharine Kerr på Internet Speculative Fiction Database

Kategori:Forfattere fra USA
Kategori:Personer fra Cleveland